**Ngerulmud** é a sede do goberno da República de Palau, unha nación insular no océano Pacífico. Substituíu a Koror, a cidade máis grande de Palau, como capital en 2006. O asentamento está situado no estado de Melekeok en Babeldaob, a illa máis grande do país, situada a 20 km. ao nordés de Koror e 2 km. ao noroeste de Melekeok City.

Etimoloxía
----------

Ngerulmud deriva do palauano que significa "lugar do peixe fermentado" ("mud" é o nome nativo para o *Centropyge tibicen*, o peixe anxó anano). Antes de ser elixida como a sede da nova capital, Ngerulmud foi o nome dado a un grande outeiro á vista do océano no que as mulleres se reunian comunalmente para ofrecer peixes anxos fermentados aos deuses.

Historia
--------

A anterior capital de Palau estaba situada provisionalmente en Koror. A constitución do país, ratificada en 1979, ordenou ao Congreso Nacional de Palau a establecer unha capital permanente en Babeldaob no prazo de dez anos desde a data de entrada en vigor da constitución. A planificación da nova capital comezou en 1986, cando se asignou un contrato para a construción do complexo do capitolio a unha empresa de arquitectura con sede en Hawai, Architects Hawaii Ltd. (AHL), que anteriormente deseñara o complexo do capitolio dos Estados Federados de Micronesia, situado en Palikir. O progreso foi lento, xa que Palau carecía de enxeñeiros e arquitectos e a maior parte dos materiais de construción tiveron que importalos.

Non se comezou a traballar ata principios dos anos 2000, cando Palau conseguiu un préstamo de 20 millóns de dólares de Taiwán como parte dos esforzos para mellorar as relacións entre os dous países e as relacións para asegurar o recoñecemento diplomático de Taiwán de Palau. Que contén edificios separados para o *Olbiil era Kelulau* (lexislatura do país), e tamén as ramas xudicial e executiva, conectadas a través dunha praza central aberta, o complexo custou 45 millóns de dólares estadounidenses e foi inaugurado o 7 de outubro de 2006, ante máis de 5.000 persoas. Os funcionarios gobernamentais trasladaron as súas oficinas desde Koror a Ngerulmud pouco despois.

Un artigo de 2013 no *The Wall Street Journal* informou que o edificio do capitolio, que "inadeucado para o clima local", endeudara a Palau, e unha falla no sistema de ventilación causara unha infestación de mofo. En abril de 2013, a oficina de correos de Ngerulmud pechou definitivamente, como parte das medidas de redución de custos postas en marcha polo director, Tommy Sinsak. Creárase en decembro de 2011, tras unha 'Olbiil era Kelulau' resolución, e era unha das dúas do país (a outra está en Koror). Durante os seus 16 meses operando, os gastos superaron os 30.000 dólares estadounidenses, mentres que os ingresos, principalmente por selos, foron inferiores aos 2.000 dólares. Ngerulmud é o único asentamento en Palau que ten o seu propio código postal (96939), co resto do país usando 96940, o Servizo Postal dos Estados Unidos presta servizos a Palau como parte do Tratado de Libre Asociación cos Estados Unidos.

En xullo de 2014, Ngerulmud acolleu a apertura oficial do 45º Foro das Illas do Pacífico. Non obstante, a maioría dos eventos no foro tiveron lugar en Koror, co retiro dos líderes en Peleliu. En febreiro de 2016, Ngerulmud acolleu o 16º Cumio de Presidentes de Micronesia, ó que asistiron os presidentes de Palau, as Illas Marshall e os Estados Federados de Micronesia.

Notas
-----

1. ↑  According to Google Earth and topographic maps.
2. ↑  Liston, Jolie (2011). *Pacific Island Heritage: Archaeology, Identity & Community*. Australian National University. p. 192. ISBN 978-1921862489.
3. ↑  Constitution of the Republic of Palau Arquivado 07 de novembro de 2012 en Wayback Machine. – Embassy of the Republic of Palau, Washington, DC. Consultado o 25 de febreiro de 2013.
4. ↑  Lucy Jokiel (1 de decembro de 1995). "Trading places: while Hawaii's economy bottoms out, Guam's and Palau's are ready to take off" – *Hawaii Investor*. Consultado en Factiva, o 25 de agosto de 2014.
5. ↑  Ralph Jennings (5 de setembro de 2006). "Taiwan hands economic aid to firm ties with Palau" – Reuters. Consultado en Factiva, o 25 de agosto de 2014.
6. ↑  "Pride in Palau for new Capitol" Arquivado 08 de outubro de 2012 en Wayback Machine. – *The Honolulu Advertiser*. Published 12 de novembro de 2006. Consultado o 25 de febreiro de 2013.
7. ↑  US Department of State. Background Note - Palau: *Government offices moved to a new National Capitol Building complex located at Ngerulmud, Melekeok State*
8. ↑  David Walter (1 de marzo de 2013). "Sequestration in Paradise: Palau worries it will be collateral damage in Washington's budget fight" – *The Wall Street Journal*. Consultado en Factiva, o 25 de agosto de 2014.
9. ↑  Aurea Gerundio-Dizon (23 de abril de 2013). "Palau Capital Building Post Office ‘Closed For Good’" Arquivado 04 de marzo de 2016 en Wayback Machine. – *Island Times*. Consultado o 2 de marzo de 2015.
10. ↑  Maripet L. Poso (3 de novembro de 2010). "House requests Toribiong to establish Post Office in Ngerulmud" Arquivado 22 de setembro de 2019 en Wayback Machine. – *Marianas Variety*. Consultado o 2 de marzo de 2015.
11. ↑  Calendar of Events Arquivado 21 de xaneiro de 2015 en Wayback Machine. – Palau PIF. Consultado o 21 de xaneiro de 2015.
12. ↑  "Pacific Islands Forum opens in Palau with plea to protect world's oceans" – Radio Australia. Consultado o 21 de xaneiro de 2015.
13. ↑  (23 de febreiro de 2016). "16th Micronesian Presidents’ Summit concludes" Arquivado 02 de abril de 2016 en Wayback Machine. – *Island Times*. Consultado o 21 de marzo de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ngerulmud Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q515229
* WorldCat
* VIAF: 304794833
* FAST: 1890717
* GeoNames: 8063361
* LCCN: n2013040765

 |